Cronologia structurilor de informaţii externe din România

La 12 noiembrie 1859, prin Înaltul Ordin de Zi nr. 83, s-a înfiinţat Statul Major General al Armatei, în cadrul căruia funcţiona "Secţia a II-a", considerată primul serviciu de informaţii al armatei române;

La 22 iunie 1919, printr-un Decret-Lege de reorganizare a Ministerului de Interne, a fost constituită Direcţia Poliţiei si Siguranţei Generale, având în componenţă Serviciul Siguranţei şi Controlul Străinilor;

În 1921 Direcţiunea Poliţiei şi Siguranţei Generale a înfiinţat un birou de informaţii externe la Viena, cu scopul de a monitoriza acţiunile antiromâneşti desfăşurate de URSS şi Ungaria.

În 1939 Serviciul Secret a fost redenumit Serviciul Special de Informaţii (SSI).

La 2 aprilie 1951 SSI şi-a încheiat existenţa fiind inclus în Direcţia Generală a Securităţii Statului ca Direcţia "A" Informaţii Externe.

La 8 februarie 1990, prin Decretul nr. 111 al Consiliului Frontului Salvării Naţionale, a fost reorganizat CIE (dată la care se aniversează ziua Serviciului de Informaţii Externe);